**Izvadak iz zapisnika sjednice Vijeća doktorskog studija Geografske osnove prostornog planiranja i uređenja, održanoj 3. veljače 2012. Godine**

Ad. 2

Vijeće doktorskog studija donijelo je odluku da nositelj kolegija Studija geografskog dijela prostorne analize za odabrani prostor, s treće godine studija, i nadalje bude prof. dr. sc. Dane Pejnović. Doktorandi imaju obvezu javiti se prof. dr. sc. Dani Pejnoviću s kojim, osim konzultacija, dogovaraju termin javne obrane Studije pred Povjerenstvom. Povjerenstvo će biti u sastavu: stalni član prof. dr. sc. Dane Pejnović, dok će se druga dva člana Povjerenstva imenovati prema redoslijedu s liste mentora PDS-a Geografske osnove prostornog planiranja i uređenja. Ocjenu za navedeni obavljeni ispit u indeks će upisivati prof. dr. sc. Dane Pejnović.

Ad. 4

Vijeće je donijelo odluku da se od doktoranada **na drugoj godini** doktorskog studija traži:

* Objava samostalnog znanstvenog rada u domaćem ili inozemnom znanstvenom časopisu,

te da se na **trećoj godini** od doktoranada traži:

* Objava samostalnog znanstvenog rada sa sudjelovanja na znanstvenim geografskim i srodnim znanstvenim skupovima, bilo domaćim ili inozemnim.

Ove se odluke odnose na sve doktorande koji su već u postupku stjecanja doktorata znanosti.

Doktorand je dužan priložiti dokaz o objavljivanju rada Voditeljici doktorskog studija koja za obavljenu obvezu daje potpis doktorandu u indeks.

Sjednica Vijeća doktorskog studija završila je u 11 : 00 sati.

Zapisničarka

Renata Burai, vod. referade

Voditeljica poslijediplomskog studija

Prof. dr. sc. Borna Fürst Bjeliš